Lewe heilig in alles – KERSDAGDIENS 08:00 – NGK Somerstrand
Lewe heilig in alles – KERSDAGDIENS 08:00
Written by Chris van Wyk on 20/12/2019 . Posted in Nuusflitse.
"Stille Nacht Kapelle" Oberndorf, Oostenryk
Joseph het twee jaar tevore die woorde van die gedig Stille Nacht geskryf. Hy besluit toe om die gedig na Franz Xaver Gruber die skoolmeester en orrelis van die nabygeleë dorp Arnsdorf te neem. Hy het gevra dat Franz 'n melodie en ghitaarbegeleiding skryf vir die gedig vir Oukersaand.
Wat my opval in die lied, is die twee keer wat daar van heiligheid gepraat word. Die nag van Jesus se geboorte word as 'n "heilige" nag beskryf. Josef en Maria word beskryf as "hoogheilig".
Dit is verstommend! Wat sou dit beteken? Veral in die konteks van die geboorte van Jesus?
Wel, wanneer Jesaja in hoofstuk 52 skryf oor die geboorte van die Messias dan beklemtoon hy dat God sy "heilige arm" ontbloot voor die nasies. Dit sluit aan by sy vorige appèl op gelowiges om hulle voete te plaas op die "heilige weg" (Jes 35).
Wat sou dit beteken, veral as 'n mens in ag neem dat Jesus sowel as Paulus by hierdie profesie aansluit? Jesus met sy Groot Opdrag in Matteus 28. Paulus verskeie kere, onder andere in 2 Korintiërs 6 waar hy ons aanmoedig om nie in dieselfde juk met ongelowiges te trek nie.
Kom luister Kersdag 08:00 verder: Lewe heilig in alles – Jesaja 52:7-12 en 2 Korintiërs 6:14-7:1
Dit gaan ook 'n fees van musiek wees!
Begeleiers: Albert Troskie en Erika Bothma
Instrumente: orrel, klavier, konsertina, twee trompette, skuiftrompet, saksofoon, fluit en viool onder leiding van Janneke Jacobs